

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 10/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 164/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 66ΜΟΩΨΑ-ΔΒ5 | **«Στήριξη του Δήμου Αρταίων στις σχολικές καθαρίστριες λόγω μη καταβολής δεδουλευμένων από το Υπουργείο Παιδείας»** |

Στην Άρτα σήμερα την εικοστή έκτη (26η) του μηνός Μαρτίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 7124/22-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Σφήκας Δημήτριος 10. Κοτσαρίνης Μιχαήλ | 1. Κουτρούμπα Άννα-Μαρία 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Βλάρας Γρηγόριος 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Πατήλας Κωνσταντίνος , Νταλάκας Δημήτριος, Καραγεώργος Γεώργιος, Λιόντος Νικόλαος, Μιλτιάδους Γεώργιος, Στασινός Παύλος Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος, και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Κωστακιών και των Τοπ. Κοινοτήτων Κορωνησίας, Καλογερικού, Πολυδρόσου, Ψαθοτοπίου και Πιστιανών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση εφτά (7) έκτακτων θεμάτων. Το 23ο θέμα της ημερήσιας διάταξης «Ενστάσεις κατά της αριθμ.144/2017 απόφασης Δημοτικού Συμβουλίου (περί τροποποίησης σχεδίου πόλεως)» αναβλήθηκε για επόμενη συνεδρίαση ύστερα από αίτημα που υποβλήθηκε από ενδιαφερόμενους κατοίκους της Τ.Κ. Κορωνησίας.

Ο κ. Βλάρας αποχώρησε μετά τη συζήτηση του 2ου έκτακτου θέματος. Η κα Κιτσαντά αποχώρησε μετά τη συζήτηση του 7ου τακτικού θέματος. Ο κ. Παπαιωάννου αποχώρησε μετά τη συζήτηση του 10ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 2ο τακτικό θέμα της ημερήσιας διάταξης «Στήριξη του Δήμου Αρταίων στις σχολικές καθαρίστριες λόγω μη καταβολής δεδουλευμένων από το Υπουργείο Παιδείας» έδωσε το λόγο στον Αντιδήμαρχο κ. Χριστόφορο Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Το τελευταίο διάστημα έχει προκύψει εκ νέου πρόβλημα με την πληρωμή των 57 και πλέον σχολικών καθαριστριών που καθαρίζουν σχολικές τάξεις στο Δήμο Αρταίων, καθώς παραμένουν απλήρωτες για τρεις μήνες (Ιανουάριο, Φεβρουάριο, Μάρτιο) και εξ’ όσων γνωρίζουμε δεν θα πληρωθούν ούτε μέχρι το Πάσχα.

Ως γνωστόν, οι καθαρίστριες δεν πληρώνονται από το Δήμο, αλλά μέσω της Ενιαίας Αρχής Πληρωμών, από το Υπουργείο Παιδείας, ανάλογα με τη σύμβαση που έχουν υπογράψει για τον αριθμό των σχολικών αιθουσών που καθαρίζει η κάθε μια.

Ως Δήμος, αν και θέλουμε να δώσουμε οικονομική «ανάσα» στις καθαρίστριες καταβάλλοντας μέρος των δεδουλευμένων μέσω των Σχολικών Επιτροπών, δεν μπορούμε να το πράξουμε καθώς κάτι τέτοιο, όχι μόνο δεν προβλέπεται, αλλά και τα χρήματα που υπάρχουν στις Σχολικές Επιτροπές (τα οποία προορίζονται για τη συντήρηση των σχολείων) δεν επαρκούν.

Αξίζει να σημειωθεί ότι σημαντικές καθυστερήσεις στη πληρωμή είχαν παρατηρηθεί και το τετράμηνο Σεπτεμβρίου-Δεκεμβρίου 2017, το οποίο και πληρώθηκαν στα μέσα του Ιανουαρίου.

Επειδή το θέμα που προκύπτει είναι πολύ σοβαρό, καθώς αφορά μη καταβολή δεδουλευμένων σε εργαζόμενες και επειδή δεν είναι η πρώτη φορά που ανακύπτει και αναστατώνει δεκάδες οικογένειες της πόλης μας, που έχουν απόλυτη ανάγκη τα χρήματα αυτά, καλούμαστε σήμερα να πάρουμε απόφαση στήριξης για το δίκαιο αίτημα των καθαριστριών την οποία θα αποστείλουμε στο Υπουργείο Παιδείας, για την άμεση καταβολή των δεδουλευμένων στις σχολικές καθαρίστριες και την απρόσκοπτη από εδώ και πέρα καταβολή των μισθών τους.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 την εισήγηση και γενομένης ψηφοφορίας κατά την οποία ο κ. Παπαιωάννου ΚΑΤΑ ζητώντας να γίνει καταγγελία για το θέμα

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Αιτείται την άμεση καταβολή των δεδουλευμένων στις σχολικές καθαρίστριες και την απρόσκοπτη από εδώ και πέρα καταβολή των μισθών τους, καθώς πρόκειται για εργαζόμενες που αντιμετωπίζουν σοβαρά προβλήματα επιβίωσης και έχουν απόλυτη ανάγκη τα χρήματα που κερδίζουν από τη δουλειά τους.

Β.- Την απρόσκοπτη και χωρίς καθυστέρηση καταβολή των χρημάτων προς τις Σχολικές Επιτροπές, ώστε να ανταποκρίνονται άμεσα στις υποχρεώσεις προς όλους τους προμηθευτές τους.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.164/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**