

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 10/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 167/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 7ΖΖ1ΩΨΑ-1ΨΟ | **«Παράταση μίσθωσης ακινήτου και έγκριση**  **νέου αξιόχρεου εγγυητή»** |

Στην Άρτα σήμερα την εικοστή έκτη (26η) του μηνός Μαρτίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 7124/22-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Σφήκας Δημήτριος 10. Κοτσαρίνης Μιχαήλ | 1. Κουτρούμπα Άννα-Μαρία 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Βλάρας Γρηγόριος 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Πατήλας Κωνσταντίνος , Νταλάκας Δημήτριος, Καραγεώργος Γεώργιος, Λιόντος Νικόλαος, Μιλτιάδους Γεώργιος, Στασινός Παύλος Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος, και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Κωστακιών και των Τοπ. Κοινοτήτων Κορωνησίας, Καλογερικού, Πολυδρόσου, Ψαθοτοπίου και Πιστιανών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση εφτά (7) έκτακτων θεμάτων. Το 23ο θέμα της ημερήσιας διάταξης «Ενστάσεις κατά της αριθμ.144/2017 απόφασης Δημοτικού Συμβουλίου (περί τροποποίησης σχεδίου πόλεως)» αναβλήθηκε για επόμενη συνεδρίαση ύστερα από αίτημα που υποβλήθηκε από ενδιαφερόμενους κατοίκους της Τ.Κ. Κορωνησίας.

Ο κ. Βλάρας αποχώρησε μετά τη συζήτηση του 2ου έκτακτου θέματος. Η κα Κιτσαντά αποχώρησε μετά τη συζήτηση του 7ου τακτικού θέματος. Ο κ. Παπαιωάννου αποχώρησε μετά τη συζήτηση του 10ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 5ο τακτικό θέμα της ημερήσιας διάταξης «Παράταση μίσθωσης ακινήτου και έγκριση νέου αξιόχρεου εγγυητή» έδωσε το λόγο στον Αντιδήμαρχο κ. Χριστόφορο Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με το άρθρο 65 παρ.1 του Ν.3852/2010, το δημοτικό συμβούλιο αποφασίζει για όλα τα θέματα που αφορούν το Δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του.

Σύμφωνα με το άρθρο 633 του Αστικού Κώδικα «Η μίσθωση που συνομολογήθηκε για ορισμένο χρόνο λογίζεται ότι ανανεώθηκε για ένα (1) έτος από τη συμφωνημένη λήξη, αν δεν έγινε καταγγελία από το ένα μέρος των συμβαλομένων έξι (6) τουλάχιστον μήνες πριν από αυτή τη λήξη».

Σύμφωνα με το αρ. πρωτ. 6659/11-04-2014 Συμφωνητικό Μίσθωσης μεταξύ του Δήμου Αρταίων, καλούμενος ως «εκμισθωτής» και του Κολιοκώτση Λάμπρο του Θωμά, με Α.Δ.Τ. ΑΗ 245615 ΚΑΙ α.φ.μ. 075416000 ΔΥΟ Άρτας, καλούμενος ως «μισθωτής», στον οποίο κατακυρώθηκε με την υπ’ αριθμό 75/2014 απόφαση της Οικονομικής επιτροπής, κατόπιν φανερής πλειοδοτικής δημοπρασίας στις 25-02-2014, έγινε η εκμίσθωση Δημοτικής έκτασης 60 στρεμμάτων στη θέση «Λειβάδι ή Μουσιάς» (τμήμα Α΄) της Τ.Κ. Ράχης της Δ.Ε. Αμβρακικού του Δήμου Αρταίων και η διάρκεια της μίσθωσης ορίζεται σε τέσσερα (4) έτη, από την 11-04-2014 έως την 10-04-2018, μετά το πέρας της οποίας θα έχει εφαρμογή το άρθρο 633 του Αστικού Κώδικα (άρθρο 2- Διάρκεια μίσθωσης).

Με την αριθμ. πρωτ. 3517/12-02-2018 αίτησή του ο «μισθωτής» Κολιοκώτσης Λάμπρος του Θωμά, αιτείται την παράταση της μίσθωσης για ένα (1) έτος, έως την 10-04-2019, σύμφωνα με τους όρους της από 6659/11-04-2014 σύμβασης μίσθωσης (άρθρο2- Διάρκεια μίσθωσης) σε εφαρμογή του άρθρου 633 του Αστικού Κώδικα, προσκομίζοντας εκ νέου όλα τα απαραίτητα δικαιολογητικά που αποδεικνύουν το αξιόχρεο αυτού.

Με την από 06-03-2018 Υπεύθυνη Δήλωσή του ο Ευαγγελόπουλος Νικόλαος του Ιωάννη, με Α.Δ.Τ. Π122922 και Α.Φ.Μ. 064189456 Δ.Ο.Υ Άρτας, αποδέχεται τον ορισμό του ως εγγυητής του μισθωτή Κολιοκώτση Λάμπρου του Θωμά για την παράταση της σύμβασης μίσθωσης της Δημοτικής έκτασης 60 στρεμμάτων στη θέση «Λειβάδι ή Μουσιάς» (τμήμα Α΄) της Τ.Κ. Ράχης της Δ.Ε. Αμβρακικού του Δήμου Αρταίων, κατά ένα (1) έτος, προσκομίζοντας όλα τα απαραίτητα δικαιολογητικά που αποδεικνύουν το αξιόχρεο αυτού.

Λαμβάνοντας υπόψη τα ανωτέρω, εισηγούμαστε στο Δημοτικό Συμβούλιο να εγκρίνει την παράταση της σύμβασης έως την 10-04-2019 καθώς και τον ορισμό του Ευαγγελόπουλου Νικόλαο του Ιωάννη, ως νέο αξιόχρεο εγγυητή του μισθωτή και να παραπέμψει κάθε άλλη ενέργεια που θα απαιτηθεί στον Δήμαρχο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση του αρμόδιου τμήματος

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση της παράτασης σύμβασης για την εκμίσθωση Δημοτικής έκτασης 60 στρεμμάτων στη θέση «Λειβάδι ή Μουσιάς» (τμήμα Α΄) της Τ.Κ. Ράχης της Δ.Ε. Αμβρακικού του Δήμου Αρταίων έως την 10-04-2019.

Β.- Τον ορισμό του Ευαγγελόπουλου Νικολάου του Ιωάννη, ως νέο αξιόχρεο εγγυητή του μισθωτή

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 167/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**