

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 10/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 174/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΠ9ΖΩΨΑ-9ΛΑ | **«Λήψη απόφασης για αδυναμία εκτέλεσης της εργασίας ‘Εργασίες ταφής εκταφής στο Δημοτικό Κοιμητήριο Άρτας και στο νεκροταφείο Αγίων Αναργύρων»** |

Στην Άρτα σήμερα την εικοστή έκτη (26η) του μηνός Μαρτίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 7124/22-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Σφήκας Δημήτριος 10. Κοτσαρίνης Μιχαήλ | 1. Κουτρούμπα Άννα-Μαρία 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Βλάρας Γρηγόριος 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Πατήλας Κωνσταντίνος , Νταλάκας Δημήτριος, Καραγεώργος Γεώργιος, Λιόντος Νικόλαος, Μιλτιάδους Γεώργιος, Στασινός Παύλος Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος, και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Κωστακιών και των Τοπ. Κοινοτήτων Κορωνησίας, Καλογερικού, Πολυδρόσου, Ψαθοτοπίου και Πιστιανών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση εφτά (7) έκτακτων θεμάτων. Το 23ο θέμα της ημερήσιας διάταξης «Ενστάσεις κατά της αριθμ.144/2017 απόφασης Δημοτικού Συμβουλίου (περί τροποποίησης σχεδίου πόλεως)» αναβλήθηκε για επόμενη συνεδρίαση ύστερα από αίτημα που υποβλήθηκε από ενδιαφερόμενους κατοίκους της Τ.Κ. Κορωνησίας.

Ο κ. Βλάρας αποχώρησε μετά τη συζήτηση του 2ου έκτακτου θέματος. Η κα Κιτσαντά αποχώρησε μετά τη συζήτηση του 7ου τακτικού θέματος. Ο κ. Παπαιωάννου αποχώρησε μετά τη συζήτηση του 10ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 12ο τακτικό θέμα της ημερήσιας διάταξης «Λήψη απόφασης για αδυναμία εκτέλεσης της εργασίας ‘Εργασίες ταφής εκταφής στο Δημοτικό Κοιμητήριο Άρτας και στο νεκροταφείο Αγίων Αναργύρων», έδωσε το λόγο στον Αντιδήμαρχο κ. Χριστόφορο Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με το άρθρο 61, του Ν. 3979/2011 :«Για την παροχή συγκεκριμένων υπηρεσιών συλλογής και μεταφοράς στερεών αποβλήτων και ανακυκλώσιμων υλικών, καθαριότητας κοινόχρηστων χώρων και δημοτικών κτιρίων, ακολουθείται η διαδικασία για τη σύναψη δημοσίων συμβάσεων παροχής υπηρεσιών, που προβλέπεται στις διατάξεις του Π.Δ. 60/2007 (Α΄64), σε συνδυασμό με τις διατάξεις των άρθρων 209 και 273 του Κ.Δ.Κ. (Ν. 3463/2006).

Με αιτιολογημένη απόφαση του Δημοτικού Συμβουλίου, η οποία λαμβάνεται με την απόλυτη πλειοψηφία του συνόλου των μελών, τεκμηριώνεται η αδυναμία εκτέλεσης συγκεκριμένων υπηρεσιών με ίδια μέσα του Δήμου και καθορίζονται, ιδίως, το αντικείμενο των παρεχόμενων υπηρεσιών, η διάρκεια και η περιοχή, εντός της οποίας αυτής παρέχονται».

Στον προϋπολογισμό του Δήμου και στον ΚΑ 45-6262.002 με τίτλο ‘Εργασίες ταφής εκταφής στο Δημοτικό Κοιμητήριο Άρτας και στο νεκροταφείο Αγίων Αναργύρων’ προϋπολογισμού του Δήμου οικονομικού έτους 2017 υπάρχει εγγεγραμμένη πίστωση 24.800,00 €.

Στο Δημοτικό κοιμητήριο Άρτας και στο νεκροταφείο Αγ. Αναργύρων απαιτούνται σύμφωνα με τα στοιχεία των προηγούμενων ετών, 180 εκσκαφές νέων τάφων και 12 εκσκαφές για εκταφές οστών περίπου το χρόνο.

Οι εργασίες που απαιτούνται είναι η εκσκαφή του τάφου με τα χέρια, η απόθεση των προϊόντων εκσκαφής παραπλεύρως, η εναπόθεση του θανούντος εντός του σκάμματος, η επίχωση του τάφου με τα προϊόντα εκσκαφής, η συλλογή, φορτοεκφόρτωση, απομάκρυνση και μεταφορά των πλεοναζόντων υλικών, η συλλογή και πλύση των οστών.

Επειδή στην Υπηρεσία μας υπηρετεί μόνο μία υπάλληλος ειδικότητας ΥΕ εργατών νεκροταφειακού χώρου (ταφών —εκταφών) και δεν μπορούν να εκτελεστούν οι ανωτέρω εργασίες με το υπάρχον προσωπικού του Δήμου.

Λαμβάνοντας υπόψη τις διατάξεις του άρθρου 61 Ν. 3979/2011, τον κανονισμό λειτουργίας και δικαιωμάτων χρήσεως των Δημοτικών Νεκροταφείων και ειδικότερα τα άρθρα που αφορούν τον ενταφιασμό των νεκρών, τους τάφους και την ανακομιδή των οστών.

Εισηγούμαστε τη λήψη απόφασης σχετικά με την αδυναμία εκτέλεσης όλων των ανωτέρω εργασιών από τη μοναδική υπάλληλο του Δήμου προκειμένου να προχωρήσουμε στην ανάθεση των εργασιών σε τρίτο.

Το αντικείμενο των εργασιών είναι 180 εκσκαφές νέων τάφων και 12 εκσκαφές για εκταφές οστών περίπου και οι εργασίες που απαιτούνται είναι η εκσκαφή του τάφου με τα χέρια, η απόθεση των προϊόντων εκσκαφής παραπλεύρως, η εναπόθεση του θανούντος εντός του σκάμματος, η επίχωση του τάφου με τα προϊόντα εκσκαφής, η συλλογή, φορτοεκφόρτωση, απομάκρυνση και μεταφορά των πλεοναζόντων υλικών, η συλλογή και πλύση των οστών.

Η διάρκεια των εργασιών είναι ένα έτος από την υπογραφή της σύμβασης με τον ανάδοχο και η περιοχή εντός της οποίας παρέχονται είναι το Δημοτικό Κοιμητήριο Άρτας και το νεκροταφείο Αγίων Αναργύρων

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση του αρμοδίου τμήματος

**ΑΠΟΦΑΣΙΖΕΙ  ΟΜΟΦΩΝΑ**

Α.- Την αδυναμία  εκτέλεσης εργασιών ταφής – εκταφής στο Δημοτικό κοιμητήριο Άρτας και στο νεκροταφείο Αγ. Αναργύρων με ίδια μέσα και την ανάθεσή της σε τρίτο, διότι στο Δήμο υπηρετεί μόνο μία υπάλληλος ειδικότητας ΥΕ εργατών νεκροταφειακού χώρου (ταφών —εκταφών), σύμφωνα με τα στοιχεία των προηγούμενων ετών απαιτούνται 180 εκσκαφές νέων τάφων και 12 εκσκαφές για εκταφές οστών. Οι εργασίες είναι η εκσκαφή του τάφου με τα χέρια, η απόθεση των προϊόντων εκσκαφής παραπλεύρως, η εναπόθεση του θανούντος εντός του σκάμματος, η επίχωση του τάφου με τα προϊόντα εκσκαφής, η συλλογή, φορτοεκφόρτωση, απομάκρυνση και μεταφορά των πλεοναζόντων υλικών, η συλλογή και πλύση των οστών.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.174/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**