

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 10/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 168/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω3ΩΤΩΨΑ-Μ2Ξ | **«Διενέργεια μίσθωσης από το Δήμο ακινήτου για τις ανάγκες στέγασης του εξεταστηρίου ασθενών του Αγροτικού Ιατρείου στην Τ.Κ. Αμπέλια Αμμότοπου Δ.Ε. Ξηροβουνίου Δήμου Αρταίων»** |

Στην Άρτα σήμερα την εικοστή έκτη (26η) του μηνός Μαρτίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 7124/22-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Σφήκας Δημήτριος 10. Κοτσαρίνης Μιχαήλ | 1. Κουτρούμπα Άννα-Μαρία 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Βλάρας Γρηγόριος 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Πατήλας Κωνσταντίνος , Νταλάκας Δημήτριος, Καραγεώργος Γεώργιος, Λιόντος Νικόλαος, Μιλτιάδους Γεώργιος, Στασινός Παύλος Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος, και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Κωστακιών και των Τοπ. Κοινοτήτων Κορωνησίας, Καλογερικού, Πολυδρόσου, Ψαθοτοπίου και Πιστιανών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση εφτά (7) έκτακτων θεμάτων. Το 23ο θέμα της ημερήσιας διάταξης «Ενστάσεις κατά της αριθμ.144/2017 απόφασης Δημοτικού Συμβουλίου (περί τροποποίησης σχεδίου πόλεως)» αναβλήθηκε για επόμενη συνεδρίαση ύστερα από αίτημα που υποβλήθηκε από ενδιαφερόμενους κατοίκους της Τ.Κ. Κορωνησίας.

Ο κ. Βλάρας αποχώρησε μετά τη συζήτηση του 2ου έκτακτου θέματος. Η κα Κιτσαντά αποχώρησε μετά τη συζήτηση του 7ου τακτικού θέματος. Ο κ. Παπαιωάννου αποχώρησε μετά τη συζήτηση του 10ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 6ο τακτικό θέμα της ημερήσιας διάταξης «Διενέργεια μίσθωσης από το Δήμο ακινήτου για τις ανάγκες στέγασης του εξεταστηρίου ασθενών του Αγροτικού Ιατρείου στην Τ.Κ. Αμπέλια Αμμότοπου Δ.Ε. Ξηροβουνίου Δήμου Αρταίων» έδωσε το λόγο στον Αντιδήμαρχο κ. Χριστόφορο Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Σύμφωνα με το άρθρο 65 παρ.1 του Ν.3852/2010, το δημοτικό συμβούλιο αποφασίζει για όλα τα θέματα που αφορούν το Δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του.

Σύμφωνα με την αριθμ. 129/2017 (ΑΔΑ: ΩΓ3ΠΩΨΑ-Κ68) απόφασή του το Δημοτικό Συμβούλιο εγκρίνει την παράταση της από 8η Ιουλίου 2010 σύμβασης μίσθωσης που είχε υπογράψει ο Δήμος, για τη στέγαση του εξεταστηρίου ασθενών του αγροτικού Ιατρείου στα Αμπέλια Αμμότοπου, έως την 31/12/2017.

Σύμφωνα με την παράγραφο 2 του άρθρου 22 του Ν. 3130/2003: «. Η χρήση από το Δημόσιο ακινήτου, που μισθώθηκε για στέγαση ή κάλυψη λειτουργικών αναγκών Δημόσιας Υπηρεσίας, πέρα από το χρόνο λήξης της μίσθωσης ή της παράτασής της, που έγινε κατά τις κείμενες διατάξεις, θεωρείτε ως σιωπηρή παράταση της μίσθωσης.

Ως σιωπηρή (απλή) παράταση θεωρείται η χρησιμοποίηση του μισθίου από το δήμο μετά τη λήξη της μισθώσεως και μέχρι ο δήμος ολοκληρώσει όλες τις κατά νόμο ενέργειες προκειμένου να προβεί στην μίσθωση ακινήτου μέσω διαγωνισμού για τη στέγαση του εξεταστηρίου ασθενών του Αγροτικού Ιατρείου στα Αμπέλια Αμμότοπου, υπό την προϋπόθεση ότι συντρέχουν οι όροι του άρθρου 611 του Α.Κ., εφ’ όσον δηλαδή ο εκμισθωτής, καίτοι γνωρίζει, ότι ο μισθωτής συνεχίζει να χρησιμοποιεί το μίσθιο ακίνητο, δεν εναντιώνεται σε αυτή. Πρέπει όμως, προς αποφυγή καταστρατήγησης της υποχρέωσης διενέργειας δημοσίου μειοδοτκού διαγωνισμού για τη μίσθωση ακινήτων, ο Δήμος να προβεί σε ενέργειες προς μίσθωση ακινήτου για τη στέγαση του εξεταστηρίου ασθενών του αγροτικού Ιατρείου στα Αμπέλια Αμμότοπου, μέσω διαγωνισμού (Ελ.Συν. Κλιμ. Τμ. 7 Πράξη 205/2016)

Λαμβάνοντας υπόψη τα ανωτέρω, καλείται το Δημοτικό Συμβούλιο να προβεί στη λήψη απόφασης περί την έγκριση διενέργειας μειοδοτικής δημοπρασίας από το Δήμο για τη μίσθωση ακινήτου στη Τ.Κ. Αμπέλια Αμμότοπου για τη στέγαση του εξεταστηρίου των ασθενών του Αγροτικού Ιατρείου στα Αμπέλια Αμμότοπου και να παραπέμψει τον καθορισμό των όρων της διακήρυξης και κάθε άλλη ενέργεια που θα απαιτηθεί στην Οικονομική Επιτροπή.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση του αρμόδιου τμήματος

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση διενέργειας μειοδοτικής δημοπρασίας από το Δήμο για τη μίσθωση ακινήτου στη Τ.Κ. Αμπέλια Αμμότοπου για τη στέγαση του εξεταστηρίου των ασθενών του Αγροτικού Ιατρείου στα Αμπέλια Αμμότοπου.

Β.- Παραπέμπει τον καθορισμό των όρων της διακήρυξης και κάθε άλλη ενέργεια που θα απαιτηθεί στην Οικονομική Επιτροπή.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.168/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**