

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 10/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 161/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΙΝ0ΩΨΑ-ΛΟΞ | **«Αδυναμία εκτέλεσης με ιδία μέσα των εργασιών «Συντήρηση και επισκευή λοιπού εξοπλισμού (αντλιών γεωτρήσεων άρδευσης)» έτους 2018.»** |

Στην Άρτα σήμερα την εικοστή έκτη (26η) του μηνός Μαρτίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 7124/22-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Σφήκας Δημήτριος 10. Κοτσαρίνης Μιχαήλ | 1. Κουτρούμπα Άννα-Μαρία 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Βλάρας Γρηγόριος 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Πατήλας Κωνσταντίνος , Νταλάκας Δημήτριος, Καραγεώργος Γεώργιος, Λιόντος Νικόλαος, Μιλτιάδους Γεώργιος, Στασινός Παύλος Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος, και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Κωστακιών και των Τοπ. Κοινοτήτων Κορωνησίας, Καλογερικού, Πολυδρόσου, Ψαθοτοπίου και Πιστιανών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση εφτά (7) έκτακτων θεμάτων. Το 23ο θέμα της ημερήσιας διάταξης «Ενστάσεις κατά της αριθμ.144/2017 απόφασης Δημοτικού Συμβουλίου (περί τροποποίησης σχεδίου πόλεως)» αναβλήθηκε για επόμενη συνεδρίαση ύστερα από αίτημα που υποβλήθηκε από ενδιαφερόμενους κατοίκους της Τ.Κ. Κορωνησίας.

Ο κ. Βλάρας αποχώρησε μετά τη συζήτηση του 2ου έκτακτου θέματος. Η κα Κιτσαντά αποχώρησε μετά τη συζήτηση του 7ου τακτικού θέματος. Ο κ. Παπαιωάννου αποχώρησε μετά τη συζήτηση του 10ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 6ο έκτακτο θέμα της ημερήσιας διάταξης «Αδυναμία εκτέλεσης με ιδία μέσα των εργασιών «Συντήρηση και επισκευή λοιπού εξοπλισμού (αντλιών γεωτρήσεων άρδευσης)» έτους 2018.», έδωσε το λόγο στον αρμόδιο αντιδήμαρχο κ. Βλάχο ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη:

* Την ανάγκη εκτέλεσης εργασιών **«Συντήρηση και επισκευή λοιπού εξοπλισμού (αντλιών γεωτρήσεων άρδευσης)»** για το έτος 2018**.**
* Την σχετική πρόβλεψη στον προϋπολογισμό οικονομικού έτους 2018 Δήμου Αρταίων στον **ΚΑ.35-6265.001**.

**ΕΙΣΗΓΟΥΜΑΣΤΕ**

1. Για έγκριση της αδυναμίας εκτέλεσης της ανωτέρω εργασίας με ιδία μέσα και
2. Για έγκριση εκτέλεσης της εργασίας «**Συντήρηση και επισκευή λοιπού εξοπλισμού (αντλιών γεωτρήσεων άρδευσης)**», με τμηματικές αναθέσεις ανάλογα με τις βλάβες που παρουσιάζονται.

Επισημαίνουμε ότι η Υπηρεσία μας δεν διαθέτει υπάλληλο με ειδικότητα ηλεκτρολόγου-μηχανολόγου ή υδραυλικού για να καλύψει τις συνεχείς ανάγκες για επισκευή βλαβών, συντήρησης και αντικατάστασης αντλιών άρδευσης οι οποίες χρησιμοποιούνται για την άρδευση δέκα εννιά (19) γηπέδων , νησίδων και ευρυχωρίων του Δήμου Αρταίων. Επιπλέον το αντίστοιχο προσωπικό της Τεχνικής Υπηρεσίας δεν διαθέτει τις απαραίτητες ειδικές γνώσεις και άδειες που απαιτούνται για τις υδραυλικές εργασίες συντήρησης-επισκευής και αναβάθμισης ηλεκτρομηχανολογικών εγκαταστάσεων (αντλιών άρδευσης κ.λ.π.) . Για τους παραπάνω λόγους η Υπηρεσία μας αδυνατεί να εκτελέσει τις ανωτέρω εργασίες με ιδία μέσα.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 την εισήγηση και γενομένης ψηφοφορίας κατά την οποία η κα Κιτσαντά και ο κ. Ξυλογιάννης ψήφισαν ΚΑΤΑ

**ΑΠΟΦΑΣΙΖΕI ΟΜΟΦΩΝΑ**

Α.  Την Αδυναμία εκτέλεσης με ιδία μέσα των εργασιών «Συντήρηση και επισκευή λοιπού εξοπλισμού (αντλιών γεωτρήσεων άρδευσης)» έτους 2018 με ιδία μέσα διότι στην Υπηρεσία Πρασίνου δεν υπάρχει υπάλληλος με ειδικότητα ηλεκτρολόγου-μηχανολόγου ή υδραυλικού για να καλύψει τις συνεχείς ανάγκες για επισκευή βλαβών, συντήρησης και αντικατάστασης αντλιών άρδευσης οι οποίες χρησιμοποιούνται για την άρδευση δέκα εννιά (19) γηπέδων , νησίδων και ευρυχωρίων του Δήμου Αρταίων.

Επιπλέον το αντίστοιχο προσωπικό της Τεχνικής Υπηρεσίας δεν διαθέτει τις απαραίτητες ειδικές γνώσεις και άδειες που απαιτούνται για τις υδραυλικές εργασίες συντήρησης-επισκευής και αναβάθμισης ηλεκτρομηχανολογικών εγκαταστάσεων (αντλιών άρδευσης κ.λ.π.) .

Β.- Την έγκριση εκτέλεσης της εργασίας «**Συντήρηση και επισκευή λοιπού εξοπλισμού (αντλιών γεωτρήσεων άρδευσης)**», με τμηματικές αναθέσεις ανάλογα με τις βλάβες που παρουσιάζονται.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 161/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**