

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 10/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 160/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΨΚΗΩΨΑ-ΝΔΥ | **«Έγκριση μελέτης του έργου «Αποκατάσταση τεχνικών, τοιχίων και σωληνωτών στο Δήμο Αρταίων από τις ζημιές που προκλήθηκαν από τα έκτακτα καιρικά φαινόμενα στο διάστημα 01-03/12/2017»** |

Στην Άρτα σήμερα την εικοστή έκτη (26η) του μηνός Μαρτίου του έτους 2018 ημέρα Δευτέρα και ώρα 19.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 7124/22-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Παπάζογλου Χαράλαμπος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Ζέρβας Κων/νος 8. Σιαφάκας Χριστόφορος 9. Σφήκας Δημήτριος 10. Κοτσαρίνης Μιχαήλ | 1. Κουτρούμπα Άννα-Μαρία 2. Λιλής Γεώργιος 3. Γραμματικού-Παπατσίμπα Θεανώ 4. Βλάχος Μιχαήλ 5. Παπαλέξης Ιωάννης 6. Βασιλάκη-Μητρογιώργου Βικτωρία 7. Βλάρας Γρηγόριος 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κωνσταντίνος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Πατήλας Κωνσταντίνος , Νταλάκας Δημήτριος, Καραγεώργος Γεώργιος, Λιόντος Νικόλαος, Μιλτιάδους Γεώργιος, Στασινός Παύλος Παπαμιχαήλ Κων/νος, Κοσμάς Ηλίας, Ντέμσια Αικατερίνη, Ζυγουβέλης Παναγιώτης, Κατσαντούλα Αναστασία, Παπακίτσος Στέφανος, και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Κωστακιών και των Τοπ. Κοινοτήτων Κορωνησίας, Καλογερικού, Πολυδρόσου, Ψαθοτοπίου και Πιστιανών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση εφτά (7) έκτακτων θεμάτων. Το 23ο θέμα της ημερήσιας διάταξης «Ενστάσεις κατά της αριθμ.144/2017 απόφασης Δημοτικού Συμβουλίου (περί τροποποίησης σχεδίου πόλεως)» αναβλήθηκε για επόμενη συνεδρίαση ύστερα από αίτημα που υποβλήθηκε από ενδιαφερόμενους κατοίκους της Τ.Κ. Κορωνησίας.

Ο κ. Βλάρας αποχώρησε μετά τη συζήτηση του 2ου έκτακτου θέματος. Η κα Κιτσαντά αποχώρησε μετά τη συζήτηση του 7ου τακτικού θέματος. Ο κ. Παπαιωάννου αποχώρησε μετά τη συζήτηση του 10ου θέματος.

Ο Πρόεδρος κήρυξε την έναρξη της συνεδρίασης και εισηγούμενος το 5ο έκτακτο θέμα της ημερήσιας διάταξης «Έγκριση μελέτης του έργου «Αποκατάσταση τεχνικών, τοιχίων και σωληνωτών στο Δήμο Αρταίων από τις ζημιές που προκλήθηκαν από τα έκτακτα καιρικά φαινόμενα στο διάστημα 01-03/12/2017», έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο έθεσε υπόψη του Συμβουλίου τα εξής:

Η παρούσα μελέτη αφορά τις εργασίες αποκατάσταση τεχνικών, τοιχίων και σωληνωτών στο Δήμο Αρταίων από τις ζημιές που προκλήθηκαν από τα έκτακτα καιρικά φαινόμενα στο διάστημα 01-03/12/2017. Το έργο κρίνεται απαραίτητο για λόγους λειτουργικότητας και ασφάλειας του οδικού δικτύου. Στα πλαίσια του έργου θα γίνουν οι παρακάτω παρεμβάσεις:

Δ.Ε. ΑΡΤΑΙΩΝ

Δ.Κ. Αρταίων

- Αποκατάσταση της βατότητας οδού με κατασκευή τοιχίου στην περιοχή της Ελεούσας

- Αποκατάσταση τοιχίου στην πάροδο Αγίων Θεοδώρων, δίπλα στη δεξαμενή της ΔΕΥΑΑ

Δ.Κ. Κωστακιών

- Αποκατάσταση βατότητας οδού έμπροσθεν κλειστού γυμναστηρίου Τ9

Δ.Ε. ΑΜΒΡΑΚΙΚΟΥ

Τ.Κ. Βίγλας

- Αποκατάσταση κιβωτοειδούς οχετού

Τ.Κ. Ανέζας

- Αποκατάσταση αποστραγγιστικού αύλακα πλησίον της ιδιοκτησίας Γεωργίου Αναστάσιου στο Απόμερο.

Δ.Ε. ΦΙΛΟΘΕΗΣ

Τ.Κ. Καλοβάτου

- Αποκατάσταση βατότητας οδού με την κατασκευή τοιχίου στον Κακόβατο

Τ.Κ. Αγ. Σπυρίδωνα

- Αποκατάσταση της ροής των όμβριων υδάτων, με την αντικατάσταση σωληνωτών σε αποστραγγιστικό αύλακα στην έξοδο του οικισμού

Δ.Ε. ΒΛΑΧΕΡΝΑΣ

Τ.Κ. Γριμπόβου

- Αποκατάσταση τοιχίου στην κεντρική πλατεία του οικισμού Χανοπούλου

- Αποκατάσταση ασφάλτου και τεχνικού στην οδό προς Ι. Ν. Αγ. Αθανασίου

Τ.Κ. Κορφοβουνίου

- Αποκατάσταση σωληνωτού στην οδό προς Προφήτη Ηλία

- Αποκατάσταση βατότητας οδού, λόγω καθίζησης του εδάφους

Δ.Ε. ΞΗΡΟΒΟΥΝΙΟΥ

Τ.Κ. Καμπής

- Αποκατάσταση αρδευτικού αύλακα πλησίον του Νερόμυλου Καμπής

Τ.Κ. Παντάνασσας

- Αποκατάσταση αποστραγγιστικού αύλακα στην είσοδο του οικισμού

Τ.Κ. Αμμοτόπου

- Αποκατάσταση της βατότητας οδού με την κατασκευή τοιχίου στη θέση ρέμα «Κολιοπάνου»

- Αποκατάσταση της βατότητας οδού με την κατασκευή τοιχίου έμπροσθεν ιδιοκτησιών Μπαρμπούτσαλου και Καζή

Τ.Κ. Πιστιανών

- Αποκατάσταση ρείθρου οδού στη θέση Μάραθος

Τ.Κ. Ροδαυγής

- Αποκατάσταση της βατότητας οδού στην είσοδο του οικισμού με την κατασκευή τοιχίου και συρματοκιβώτιων

Τ.Κ. Δαφνωτής

- Αποκατάσταση ρείθρου οδού έναντι ιδιοκτησίας Στύπα Λάμπρου

- Αποκατάσταση τεχνικού απορροής όμβριων υδάτων

**ΕΡΓΑΣΙΕΣ**:

Οι εργασίες πού προβλέπεται να γίνουν είναι:

- Χωματουργικά, καθαιρέσεις, αποκαταστάσεις.

- Τεχνικά έργα: Κατασκευή τοιχίων, τσιμεντοστρώσεων, τεχνικών.

- Εργασίες οδοστρωσίας

- Ασφαλτοστρώσεις

**ΔΑΠΑΝΗ**:

Το σύνολο της δαπάνης ανέρχεται στο ποσό των 300.000,00€ μαζί με το ΦΠΑ και θα καλυφθεί από ΣΑΕΠ 530 & Δημοτικούς Πόρους με Κ.Α. 64-7336.001.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.  Την έγκριση της μελέτης του έργου «Αποκατάσταση τεχνικών, τοιχίων και σωληνωτών στο Δήμο Αρταίων από τις ζημιές που προκλήθηκαν από τα έκτακτα καιρικά φαινόμενα στο διάστημα 01-03/12/2017» η οποία συντάχθηκε από την ΤΥΔ.

Το σύνολο της δαπάνης ανέρχεται στο ποσό των 300.000,00€ μαζί με το ΦΠΑ και θα καλυφθεί από ΣΑΕΠ 530 & Δημοτικούς Πόρους με Κ.Α. 64-7336.001

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 160/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**